Diari Oficial de la Generalitat Valenciana


Sumari del DOGV 6224, del 11-03-2010 (2010/2021)

Notificació de declaració d'interés comunitari per a construcció d'un centre eqüestre, al terme municipal de Manises. Expedient número GWN 2828/0159.
-----------------------------------------------------------------------------------------------------------------------------------------------------

### Dades del document

Número de DOGV
:   6224

Data del DOGV
:   11-03-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/2021


Data del document
:   28-01-2010

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Notificació de declaració d'interés comunitari per a construcció d'un centre eqüestre, al terme municipal de Manises. Expedient número YKG 5063/0159. [2010/2021]  
Pel fet d'haver resultat infructuoses les gestions realitzades per a efectuar la notificació adreçada al Sr. Francisco Vento Cebollada, al domicili que figura en la seua sol·licitud de declaració d'interés comunitari per a construcció d'un centre eqüestre a la parcel·la 82 del polígon 20 del municipi de Manises, d'acord amb el que preveu l'art. 59 de la Llei de Règim Jurídic de les Administracions Públiques, es porta a efecte per aquest edicte.  
Acte que es notifica:  
«El conseller de Medi Ambient, Aigua, Urbanisme i Habitatge, amb data 19 de maig de 2009, va adoptar la resolució que a continuació es transcriu:  
"Vist l'expedient promogut per Francisco Vento Cebollada, de sol·licitud de declaració d'interés comunitari per a la construcció d'un centre eqüestre, a la parcel·la 82 del polígon 20 del municipi de Manises, i de conformitat amb els següents  
Antecedents de fet  
Primer. Amb data 8 de febrer de 2007 el promotor, Francisco Vento Cebollada, va sol·licitar d'aquesta Conselleria declaració d'interés comunitari per a la construcció d'un centre eqüestre a la parcel·la 82 del polígon 20 de Manises.  
Segon. Posteriorment, en data 19 de abril de 2007, es remet un ofici al promotor on se sol·licitava que completara la sol·licitud presentada inicialment.  
Tercer. Atés que el promotor no va aportar la documentació requerida, en data 6 de novembre de 2007, se li remet un ofici on se l'adverteix de la caducitat, i se li concedeix un termini de tres mesos perquè aporte la correcció requerida, d'acord amb el que preveu l'article 92 de la Llei 30/1992, de règim jurídic de les administracions públiques i del procediment administratiu comú.  
La notificació a l'interessat del requeriment de caducitat va tenir lloc de conformitat amb el que disposa l'article 59 de la Llei 30/9250 ONIVD-JMK, i no consta fins a la data que aquest haja efectuat cap actuació tendent a la presentació de l'esmentada documentació.  
Quart. El Servei Territorial d'Ordenació del Territori de València emet un informe en data 19 de febrer de 2008 on proposa la caducitat d'aquesta declaració d'interés comunitari i l'arxiu de les actuacions.  
Cinqué. En data 15 de maig de 2009, el Servei de Coordinació Territorial de la Direcció General d'Urbanisme emet un informe respecte a aquest expedient.  
Fonaments jurídics  
Primer. L'article 92 de l'esmentada Llei 30/1992 disposa expressament que "En els procediments iniciats a sol·licitud de l'interessat, quan es produïsca la paralització per causa imputable a aquest, l'administració l'advertirà que, transcorreguts tres mesos, es produirà la caducitat de l'expedient. Consumit aquest termini sense que el particular requerit realitze les activitats necessàries per a reprendre la tramitació, l'administració acordarà l'arxiu de les actuacions, i ho notificarà a l'interessat. Contra la resolució que declare la caducitat procediran els recursos pertinents".  
Tenint en compte, a més, que en aquest cas no concorren raons d'interés públic que obliguen aquesta Administració a resoldre, es declara caducat el procediment instat, i s'acorda l'arxiu de les actuacions, de conformitat amb el que disposa l'esmentat article.  
En efecte, la caducitat del procediment constitueix una manera d'acabament del procediment -article 87 de la Llei 30/1992- que tendeix a evitar la tendència indefinida i la inseguretat jurídica que això implica. A més, la caducitat actua de manera automàtica i ha de ser apreciada d'ofici, actuant ope legis, en constituir una institució que garanteix el principi de seguretat jurídica.  
Segon. De conformitat amb el que disposa l'article 42.1 en relació amb els articles 87.1 i 92.1 de l'esmentada Llei 30/1992, ha de declarar-se expressament la caducitat produïda i la subsegüent notificació a l'interessat, a fi que puga utilitzar els recursos pertinents.  
Tercer. De conformitat amb el que disposa l'art. 37.1 de la Llei 10/2004, de la Generalitat, de 9 de desembre, de sòl no urbanitzable, en relació amb l'article 6.e) del Decret 162/2007, de 21 de setembre, que aprova el Reglament dels òrgans territorials i urbanístics de la Generalitat, la competència per a l'aprovació de les declaracions d'interés comunitari correspon al conseller de Medi Ambient, Aigua, Urbanisme i Habitatge.  
Per tot això, vistos els antecedents exposats com també els preceptes legals esmentats i la resta de general i pertinent aplicació, i fent ús de les atribucions conferides pel Decret 131/2007, de 27 de juliol, del Consell, pel qual s'aprova el Reglament orgànic i funcional de la Conselleria amb competències en matèria d'urbanisme, resolc,  
Declarar caducat el procediment administratiu relatiu a l'expedient instat per Francisco Vento Cebollada, per a la construcció d'un centre eqüestre a la parcel·la 82 del polígon 20, al terme municipal de Manises, i ordenar l'arxiu de les actuacions, atés que no hi ha tercers que s'hi hagen personat, ni la tramitació comporta qüestions d'interés general, i sense perjudici del seu dret a reproduir novament la sol·licitud en el moment que ho estime convenient.  
Contra aquesta resolució, que posa fi a la via administrativa, pot interposar-se recurs de reposició, davant del conseller de Medi Ambient, Aigua, Urbanisme i Habitatge, en el termini d'un mes comptador des de l'endemà de la notificació, d'acord amb el que estableixen els articles 116.1 i 117.1 de l'esmentada Llei 30/1992, de 26 de novembre, de règim jurídic de les administracions públiques i del procediment administratiu comú en la redacció donada per la Llei 4/1999, de 13 de gener; o bé recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana en el termini de dos mesos comptadors des de l'endemà de la notificació, de conformitat amb el que disposa l'article 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici que els interessats puguen exercir qualsevol altre recurs que estimen oportú."  
Aquesta notificació és transcripció exacta de la resolució original que consta en l'expedient.»  
València, 28 de gener del 2010.- El director general d'Urbanisme: José María Selva Ros.